wickkiey/tamil-wikipedia-chunked huggingface dataset:
# ரேடியோ மிர்ச்சி

## வானொலி நிலையங்கள்

தற்போது, ரேடியோ மிர்ச்சி இந்தியாவின் ஆறு பெருநகரங்கள் உட்பட 33 நகரங்களில் இயங்கி வருகிறது.
- 98.3 எஃப்எம் - அகமதாபாத் முழக்கவரி "ரேடியோ மிர்ச்சி 98.3 எஃப்எம் - இட்ஸ் ஹாட்!".
- 98.3 எஃப்எம் - ஔரங்காபாத், மகாராட்டிரம் முழக்கவரி "மிர்ச்சி சுன்னேவாலே ஆல்வேஸ் குஷ்" துவக்கம்: 23 சூலை 2007.
- 98.3 எஃப்எம் - பெங்களூரு முழக்கவரி "*ಸಕ್ಕತ್ ಹಾಟ್ ಮಗಾ! (சக்காத் ஹாட் மகா!)*".
- 98.3 எஃப்எம் - போபால் முழக்கவரி "ரேடியோ மிர்ச்சி - இட்ஸ் ஹாட்"
- 98.3 எஃப்எம் - சென்னை முழக்கவரி "இது செம்ம ஹாட் மச்சி!".
- 98.3 எஃப்எம் - கோயம்புத்தூர் சேவை துவக்கம் நவம்பர் 2007, முழக்கவரி "இது செம்ம ஹாட் மச்சி!"
- 98.3 எஃப்எம் - தில்லி முழக்கவரி *இட்ஸ் ஹாட்*
- 98.3 எஃப்எம் - ஜெய்ப்பூர் முழக்கவரி "இட்ஸ் ஹாட்"
- 98.3 எஃப்எம் - மும்பை முழக்கவரி "இட்ஸ் ஹாட்t"
- 98.3 எஃப்எம் - குவாலியர் முழக்கவரி "குவாலியர் ஜூம்"
- 98.3 எஃப்எம் - ஐதராபாத் முழக்கவரி "இதி ச்சால ஹாட் குரு!".
- 98.3 எஃப்எம் - இந்தூர், முழக்கவரி "ரேடியோ மிர்ச்சி - "பகுத் கரம் ஹை ரே பாபா".
- 98.3 எஃப்எம் - ஜபல்பூர், முழக்கவரி "ரேடியோ மிர்ச்சி - இட்ஸ் ஹாட்"
- 98.3 எஃப்எம் - கான்பூர் - முழக்கவரி - "மிர்ச்சீஸ் சுன்னேவாலே ஆல்வேஸ் குஷ்" மற்றும் "ரேடியோ மிர்ச்சி,இட்ஸ் ஹாட்"
- 98.3 எஃப்எம் - கோலாப்பூர் முழக்கவரி -" ரேடியோ மிர்ச்சி - இட்ஸ் ஹாட் "
- 98.3 எஃப்எம் - கொல்கத்தா முழக்கவரி "மிர்ச்சி சுன்னேவாலே ஆல்வேஸ் குஷ்"
- 98.3 எஃப்எம் நாசிக் - முழக்கவரி "மிர்ச்சி சுன்னேவாலே ஆல்வேஸ் குஷ்" &"கரம் ஆஹே!" துவக்கம் 6 சூலை 2007
- 98.3 எஃப்எம் - புனே முழக்கவரி - "ரேடியோ மிர்ச்சி - இட்ஸ் ஹாட்" / ரேடியோ மிர்ச்சி - டிக்கெத் ஆஹே!
- 98.3 எஃப்எம் - பட்னா முழக்கவரி - "ரேடியோ மிர்ச்சி - இட்ஸ் ஹாட்" / இரண்டாம் கட்ட விரிவாக்கத்தின் முதல் நிலையம்.
- 98.3 எஃப்எம் - ஜலந்தர் முழக்கவரி - "மிர்ச்சி சுன்னேவாலே ஆல்வேஸ் குஷ்" & "இட்ஸ் ஹாட்".
- 98.3 எஃப்எம் - கோவா முழக்கவரி - "ரேடியோ மிர்ச்சி - இட்ஸ் ஹாட்"
- 98.3 எஃப்எம் - உஜ்ஜைன் முழக்கவரி "இட்ஸ் ஹாட்"
- 98.3 எஃப்எம் - வதோதரா முழக்கவரி - "மிர்ச்சி சுன்னேவாலே ஆல்வேஸ் குஷ்" & "இட்ஸ் ஹாட்".
- 98.3 எஃப்எம் - ராஜ்கோட் முழக்கவரி "ரேடியோ மிர்ச்சி - இட்ஸ் ஹாட்"
- 98.3 எஃப்எம் ராய்ப்பூர் முழக்கவரி "ரேடியோ மிர்ச்சி 98.3 FM - இட்ஸ் ஹாட்"
- 98.3 எஃப்எம் - வாரணாசி - சேவை துவக்கம் 14 சூலை 2007
- 98.3 எஃப்எம் - லக்னோ - சேவை துவக்கம் 14 ஆகத்து 2007
- 98.3 எஃப்எம் - சூரத் - சேவை துவக்கம் 20 ஆகத்து 2007
- 98.3 எஃப்எம் நாக்பூர் - சேவை துவக்கம் 18 அக்டோபர் 2007.
- 98.3 எஃப்எம் - மதுரை - சேவை துவக்கம் செப்டம்பர் 2007. முழக்கவரி "இது செம்ம ஹாட் மச்சி !"
- 98.3 எஃப்எம் - மங்களூர் - சேவை துவக்கம் நவம்பர் 2007 முழக்கவரி "ಸಕ್ಕತ್ ಹಾಟ್ ಮಾರ್ರೆ!" (சக்காத் ஹாட் மார்ரே!)"
- 98.3 எஃப்எம் - விஜயவாடா - சேவை துவக்கம் திசம்பர் 2007 முழக்கவரி "இதி ச்சால ஹாட் குரு!"
- 98.3 எஃப்எம் - விசாகப்பட்டினம் - சேவை துவக்கம் அக்டோபர் 2007 முழக்கவரி "இதி ச்சால ஹாட் குரு!"
- 98.3 எஃப்எம் - திருவனந்தபுரம்- சேவை சனவரி 28, 2008 அன்று துவங்கியது முழக்கவரி: "சங்கதி ஹாட் ஆனு!"
# ஒற்றைநிறைவுறாக் கொழுப்பு

**ஒற்றைநிறைவுறா கொழுப்பு** (monounsaturated fat) அல்லது **ஒற்றைநிறைவுறா கொழுப்பு அமிலம்** (MUFA; MonoUnsaturated Fatty Acid) என்பவை கொழுப்பு அமிலத் தொடரியில் ஒரேயொரு இரட்டைப் பிணைப்பினையும், மீதமுள்ள அனைத்து கார்பன் அணுக்களிலும் ஒற்றைப்பிணைப்பினையும் கொண்டிருக்கும் கொழுப்பு அமிலமாகும். ஆனால், பல்நிறைவுறா கொழுப்பு அமிலங்கள் ஒன்றுக்கும் மேற்பட்ட இரட்டைப் பிணைப்புகளைக் கொண்ட கொழுப்பு அமிலங்களாகும்.  
கொழுப்பு அமிலங்கள் ஒரு முனையில் ஆல்க்கைல் தொகுதியும், மறு நுனியில் கார்பாக்சிலிக் அமிலத் தொகுதியினையும் கொண்ட நீள்தொடரி மூலக்கூறுகளாகும். இரட்டைப் பிணைப்புகளின் எண்ணிக்கை குறையக்குறைய கொழுப்பு அமிலங்களின் கூழ்மத்தன்மை (பாகுநிலை), கனபரிமாணம் (தடிமன்), உருகுநிலை ஆகியவை அதிகரிக்கும். எனவே, ஒற்றைநிறைவுறா கொழுப்பு அமிலங்கள், பல்நிறைவுறா கொழுப்பு அமிலங்களைக் காட்டிலும் (அதிக இரட்டைப் பிணைப்புகளைக் கொண்டவை) அதிகமான உருகுநிலையையும், நிறைவுற்ற கொழுப்பு அமிலங்களைக் காட்டிலும் (இரட்டைப் பிணைப்புகள் இல்லாதவை) குறைந்த உருகுநிலையையும் கொண்டவையாகும். ஒற்றைநிறைவுறா கொழுப்பு அமிலங்கள் அறைவெப்பநிலையில் திரவமாகவும், உறைபதனேற்றிய நிலையில் திண்மமாகவோ அல்லது அரைத் திண்மநிலையிலோ இருக்கும். ஒலெயிக் அமிலம் (18:1&nbsp;n&minus;9) ஒற்றைநிறைவுறா கொழுப்பு அமிலத்திற்கு ஒரு உதாரணமாகும்.  
<>
(ஒலெயிக் அமிலத்தின் அடிப்படை வாய்ப்பாடு)
</>
(ஒலெயிக் அமிலத்தின் வெளிநிரப்பு கட்டமைப்பு)
# ஒற்றைநிறைவுறாக் கொழுப்பு

## பல்வேறு உணவுகளில் கொழுப்பு பொதிவுகள்

<div>  
</div>
# மலையத்துவச பாண்டியன் (புராணம்)

**மலையத்துவச பாண்டியன்** மகாபாரத போரில், பாண்டவர்களுக்கு ஆதரவாக மகா பாரத போரில் கலந்துகொண்டு, அஸ்வத்தாமனால் கொல்லப்பட்ட மா வீரன் ஆவான். மதுரை மீனாட்சியின் தந்தையும் பாண்டியர்களின் மூதாதையர் ஆவார். இவர் பெயர் மகாபாரதத்தில் உண்டு. பாண்டியர் இலக்கியங்களிலும் புராணங்களிலும் குறிப்பிடப்படும் தொன்பியல் பாண்டியர்களுள் ஒருவன். இவன் மதுரை தலைநகரமாகும் முன் கல்யாணபுரம் என்னும் ஊரை தலைநகராக வைத்து ஆண்ட இரண்டவது பாண்டியன் என்று புராணங்களில் கூறப்படுகிறான். இவன் சூரசேன சோழனின் மகளை திருமணம் செய்ததாகவும் இவனது மகளான தடாதகை என்ற பாண்டிய அரசியே மீனாட்சி அம்மன் என்றும் புராணங்கள் மூலம் அறிய முடிகிறது.
# உம்ரா

s circumambulating the கஃபா, in Mecca (Saudi Arabia) during the Umrah in 2007.]]  
**உம்ரா** (*Umrah*, ) என்பது இசுலாமியர்களின் ஒரு புனிதப் பயணமாகும். எந்த நேரத்தில் வேண்டுமானாலும் இஹ்றாமுடன் மக்காவிற்குச் சென்று திருக்கஃபாவை தவாஃப் செய்தல், ஸயீ செய்தல், தலை முடியை அகற்றுதல் அல்லது குறைத்தல் முதலிய கடமைகளைச் செய்து இறைவனை வணங்குவது 'உம்றா' ஆகும். இது ஹஜ் கடமையைப் போன்று கடமையில்லை எனினும் ஆயுளில் ஒரு முறையாவது உம்ரா செய்வது ஹனஃபி மத்ஹபுப்படி பலமான ஸுன்னத்தும், ஷாஃபி மத்ஹபுப்படி பர்லுமாகும். ஹஜ்ஜின் நிபந்தனைகள் உம்ராவிற்கும் பொருந்தும்.  
- எஸ். நாகூர் மீரான், முன்னாள் சுற்றுலாத்துறை மற்றும் தமிழ்நாடு மாநில ஹஜ் குழு தலைவர்(வாழ்த்துரை)மற்றும் மு. அபுல் ஹசன், முன்னாள் செயலாளர் தமிழ்நாடு மாநில ஹஜ் குழு, முகவுரையுடன்,"ஹஜ்ஜும் உம்ராவும்", தமிழ்நாடு மாநில ஹஜ் குழு வெளியீடு. 9-2-1995
# மீனாட்சி சுந்தர பாண்டியன்

**மீனாட்சி சுந்தர பாண்டியன்** என்பவன் வம்சாவளி கூறும் பாண்டியர் இலக்கியங்களிலும் புராணங்களிலும் குறிப்பிடப்படும் தொன்பியல் பாண்டியர்களுள் ஒருவன். இவன் மதுரை தலைநகரமாகும் முன் கல்யாணபுரம் என்னும் ஊரை தலைநகராக வைத்து ஆண்டவன் என்று புராணங்களில் கூறப்படுகிறான். இவனே மூன்றாவது பாண்டிய மன்னனாகவும் திருவிளையாடல், மதுரை மற்றும் கந்தபுராணங்களில் அறியப்படுகிறான். இவன் மலையத்துவச பாண்டியன் என்பவனின் மகளான தடாதகையை திருமணம் செய்தவன். இவர்களையடுத்து இவர்களின் மகனான உக்கிர குமார பாண்டியன் பாண்டிய நாட்டை ஆட்சி செய்ததாக புராணங்கள் மூலம் அறிய முடிகிறது. இந்த தடாதகை நினைவாகவே மீனாட்சி அம்மன் கோவில் கட்டப்பட்டதென்பது இந்துக்களின் நம்பிக்கை.
# ஸ்ரீ ராம் நல்லமணி யாதவர் கலை மற்றும் அறிவியல் கல்லூரி

**ஸ்ரீ ராம் நல்லமணி யாதவர் கலை மற்றும் அறிவியல் கல்லூரி** என்பது தென்காசி மாவட்டம் கொடிக்குறிச்சியில், செயல்படும் கலை அறிவியல் கல்லூரி ஆகும். இக்கல்லூரி திருநெல்வேலி மனோன்மணியம் சுந்தரனார் பல்கலைக்கழக இணைவுபெற்றக் கல்லூரியாகும். இருபாலர் பயிலும் இக்கல்லூரி சுயநிதிக் கல்லூரியாக 1994இல் தொடங்கப்பட்டது.. இக்கல்லூரியில் 16 இளநிலைப் பட்டப்படிப்புகளும் 5 முதுநிலைப் படிப்புகளும் 5 ஆய்வுத் துறைகளும் செயல்படுகின்றன.
# சூலூர் விமான படை தளம்

**சூலூர் விமான படை தளம்** ஆனது இந்திய வான்படையின் விமானத்தளமாகும். இது காங்கேயம்பாளையம், கோயம்புத்தூர், தமிழ்நாட்டில் அமைந்துள்ளது. இது 1940 ஆம் ஆண்டு பிரித்தானிய இந்தியாவின் வேந்திய கடற்படையால் அமைக்கப்பட்டது. இது ராயல் கடற்படையின் விமானப்படை பிரிவின் தளமாகச் செயல்பட்டது. தென் ஆசிய விமானங்களை சரிசெய்ய இந்தத் தளம் பயன்படுத்தப்பட்டது. பின்னர் 26 ஆகஸ்ட் 1942 அன்று 1942 ஆகஸ்ட் புரட்சியின் காரணமாக இத்தளம் எரிக்கப்பட்டது. 1943ல் இந்திய ராயல் வான்படை இங்கே வந்தது, பிறகு 1949ல் கொச்சிக்கு மாற்றப்பட்டது. இந்தியா சுதந்திரமடைந்த பின் இது இந்திய கப்பற்படையின் வசம் இருந்தது. பிறகு இது இந்திய வான்படையிடம் ஒப்படைக்கப்பட்டது.
# லிமரிக்

**லிமரிக்**(Limerick) ஆங்கிலத்தில் தோன்றிய, ஐந்து வரிகள் கொண்ட சிறிய கவிதை. லிமரிக்கின் ஐந்து வரிகளில் முதலாவது, இரண்டாவது, ஐந்தாவது ஆகிய வரிகளில் ஒத்த ஓசை உடைய இயைபுத் தொடையுடன் அமையும்; மூன்றாவது நான்காவது வரிகளில் தம்முள் ஒத்த ஓசை உடைய இயைபுத் தொடைகளும் வரும். ஐந்தாவது வரியாக மிகுதியும் முதல் வரியே (திரும்பவும்) வந்திருக்கும்.  
மஹாகவி இயற்றிய லிமரிக்:  
:"கற்பகத்தின் வெண்கழுத்திற் தாலி  
:கட்டுதற்கு முன்னின்றான் வாலி  
:அற்புதமாய் வாழ்ந்தார்கள்  
:ஆறு பிள்ளை பெற்றார்கள்  
:இப்பொழுதோ வேறு சோலி"
# லிமரைக்கூ

**லிமரைக்கூ** என்பது மூன்று வரிகள் கொண்ட கவிதையில் முதல்வரியிலும், மூன்றாவது வரியிலும் இயைபுத் தொடையுடன் அமையும் குறும்பா ஆகும். ஆங்கில மொழியில் ஹைக்கூ மற்றும் லிமரிக் வடிவங்களையும் இணைத்து ஒரு கலப்பு இனக் குறும்பா கண்டுபிடிக்கப் பட்டது. முதன்முதலில் இதை உருவாக்கியவர் டெட் பாக்கர் (Ted Pauker) என்னும் கவிஞர். இவர் தம் கலப்பு இனக் குறும்பாவுக்கு லிமரைக்கூ(லிமரிக்+ஹைக்கூ) என்று பெயரிட்டார்.  
இவ்வகைக் குறும்பாக்களைத் தமிழில் படைத்து, 138 பாக்களைத் தொகுத்து, ‘சென்னிமலைக் கிளியோப்பாத்ராக்கள்’ என்ற பெயரில் ஈரோடு தமிழன்பன், வெளியிட்டிருக்கிறார்.
:ஊது வத்திச் சின்னம்
:கட்சி வென்று கோட்டை பிடித்தும்
:நாற்றம் போகலை இன்னும்
# லிமரைக்கூ

## வெளியிணைப்புகள்

- சில லிமரைக்கூகள்
# கறுக்கட்டான் புல்

**கறுக்கட்டான் புல்** வீடுகளுக்குக் கூரை வேயப் பயன்படுத்தப்படுகிறது. அரிவாளில் உள்ள கறுக்கு போல் இதன் கதிர்கள் உள்ளதால் இப்புல்லுக்கு இப் பெயர் வந்தது. இதனால் வேயப்பட்ட குடிசைகளைச் சங்கப்பாடல் *புல்வேய் குரம்பை* எனக் குறிப்பிடுகிறது.
# கறுக்கட்டான் புல்

## மேலும் பார்க்க

- சீவம்புல்
- பன்னிமரைச்சான் புல்
- அறுகம்புல்
# ஸ்திராஸ்பூர்க்

**ஸ்திராஸ்பூர்க்** ( , , அல்சேஷிய மொழி: *Strossburi* ), பிரான்ஸ் நாட்டின் கிழக்குப் பகுதியிலுள்ள அல்சேஸ் பிரதேசத்தின் தலைநகரமும் பிரதான நகரமும் அதுவே ஆகும். இது ஐரோப்பிய பாராளுமன்றத்தின் அதிகார பீடம் ஆகும். இது பிரான்சின் ஜேர்மனியுடனான எல்லைக்கு அருகில் அமைந்துள்ளது.
# நாலந்தா மகா வித்தியாலயம், எல்பிட்டிய

**நாலந்தா மகாவித்தியாலயம், எல்பிட்டிய** (Nalanda Maha Vidyalaya, Elpitiya) தென் மாகாணம், காலி மாவட்டத்தில் எல்பிட்டிய எனுமிடத்தில் அமைந்துள்ள பௌத்தப் பாடசாலைகளில் ஒன்றான இதுவொரு தேசியப் பாடசாலையாகும். இப்பாடசாலை 2ம் உலக மகாயுத்த காலகட்டமான 1940 ம் ஆண்டுகளில் ஆரம்பிக்கப்பட்டது. இப்பாடசாலையில் தற்போது 1000 மாணவர்கள் அளவில் கல்வி கற்கின்றனர். தரம் 1 - 13 வரையிலான வகுப்புக்கள் இங்கு காணப்படுகின்றன.
# நாலந்தா மகா வித்தியாலயம், எல்பிட்டிய

## வெளியிணைப்புகள்

- கண்டி தர்மராஜா கல்லூரி
# இந்தோள தர்பாரு

**இந்தோள தர்பாரு** அல்லது **ஹிந்தோள தர்பாரு** இராகம் கருநாடக இசையில் பயன்படும் இராகங்களில் ஒன்றாகும். இது 32வது மேளகர்த்தா இராகமும், "ருது" என்று அழைக்கப்படும் 6வது சக்கரத்தின் 2வது இராகமுமாகிய ராகவர்த்தனியின் ஜன்னிய இராகம் ஆகும்.
# இந்தோள தர்பாரு

## இலக்கணம்

இந்த இராகத்தில் சட்ஜம் (ச), ஷட்சுருதி ரிசபம் (ரி<sub>3</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), ஷட்சுருதி தைவதம் (த<sub>1</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ஸ் நி<sub>2</sub> த<sub>1</sub> ப ம<sub>1</sub> ரி<sub>3</sub> ஸ | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 4 சுரங்களும் அவரோகணத்தில் 6 சுரங்களும் உள்ளன. இதனால் இதை "சுவராந்திர-ஷாடவ" இராகம் என்பர்.
# பை மாறிலியை விட 22/7 அதிகம் என்பதற்கான நிறுவல்

**பை மாறிலியை விட 22/7 அதிகம் என்பதற்கான நிறுவல்** (ஆங்கிலம்: *Proof that 22/7 exceeds <math>\pi</math>*) இங்கே வழங்கப்பட்டுள்ளது. கணித்தலை இலகுவாக்குவதற்காகப் பை என்ற கணித மாறிலியின் பெறுமானத்திற்குப் பதிலாக 22/7 என்ற பெறுமானம் பொதுவாகப் பயன்படுத்தப்படுகின்றது. ஆனாலும் 22/7 என்பது பை மாறிலியை விட அதிகமானது.  
பை என்பது அண்ணளவாக 3.14159 ஆகும். ஆகவே <math>\pi</math> < 22/7 ஆகும். ஏனெனில், 22/7 என்பதன் பெறுமானம் அண்ணளவாக 3.142857 ஆகும். <math>\pi</math> என்பது அண்ணளவாக 3.14159 என்பதைக் காட்டுவதை விட இங்கே குறிப்பிட்டுள்ள முறை மூலம் <math>\pi</math> < 22/7 எனக் காட்டுவதற்குக் குறைவான வேலை போதும்.
# பை மாறிலியை விட 22/7 அதிகம் என்பதற்கான நிறுவல்

## பின்னணி

<math>\pi</math> என்பதற்கான பொதுவான தசம அண்ணளவாக்கமாக 22/7 என்பது பயன்படுத்தப்பட்டு வருகின்றது. ஆனாலும் 22/7 என்பது <math>\pi</math>ஐ விட அதிகமாகும். இதனை அவ்விரு எண்களின் தசமப் பெறுமானங்களைப் பார்ப்பதன் மூலம் அறிந்து கொள்ளலாம்.  
:<math>\begin{align}
\frac{22}{7} & = 3. \overline{142\,857}, \\
\pi\, & \approx 3.141\,592\,65\ldots
\end{align}</math>  
22/7 என்ற அண்ணளவாக்கத்தை <math>\pi</math> என்பதற்குப் பதிலாகப் பயன்படுத்தியதற்கான எழுத்து மூலமான ஆதாரம் கிறிஸ்துவுக்கு முன் மூன்றாம் நூற்றாண்டில் ஆக்கிமிடீசால் எழுதப்பட்டுள்ளது. அவருடைய நிறுவலில் 22/7 எனும் பெறுமானமானது 96 பக்கங்களையுடைய ஒழுங்கான வட்டப் பல்கோணியின் சுற்றளவுக்கும் வட்டத்தின் விட்டத்துக்கும் இடையிலான விகிதத்தை விட அதிகம் எனக் காட்டப்பட்டுள்ளது. பைக்கான 355/113 என்ற இன்னுமோர் அண்ணளவாக்கம் மேலும் துல்லியமானதாகும். ஆனாலும் துல்லியம் குறைவான 22/7 என்ற அண்ணளவாக்கமே அதிகம் பயன்படுத்தப்பட்டு வருகின்றது.
# பை மாறிலியை விட 22/7 அதிகம் என்பதற்கான நிறுவல்

## நிறுவல்

இதற்கான நிறுவலைப் பின்வருமாறு குறிப்பிடலாம்.  
:<math> 0 < \int_0^1 \frac{x^4(1-x)^4}{1+x^2} \, dx = \frac{22}{7} - \pi. </math>  
ஆகவே, 22/7 > <math>\pi</math>
# மட்டக்களப்பு மான்மியம் (ஓர் ஆராய்ச்சி)

**மட்டக்களப்பு மான்மியம் (ஓர் ஆராய்ச்சி)** என்னும் நூல் மட்டக்களப்பு வரலாற்றைக் கூறும் நூலாகிய மட்டக்களப்பு மான்மியம் பற்றிய சமகால ஆய்வு நூலாகும். மட்டக்களப்பு மான்மியம் கூறும் வரலாற்று ஆய்வு செய்து விபரித்து, மெய்ப்பிப்பது இந்நூலினது சிறப்பம்சமாகும். இது மட்டக்களப்பு மான்மியத்திற்கு விளக்கவுரை போன்று அமைந்துள்ளது. இதில் குறிப்பிடத்தக்க முக்கிய விடயம் என்னவென்றால், வழக்கிழந்துபோன சொற்கள் புதிதாக விளக்கப்பட்டுள்ளன. இது மான்மியத்தையும் மட்டக்களப்பு வரலாற்றையும் இலகுவாக விளங்கிக் கொள்ள வழி செய்கிறது.
# மட்டக்களப்பு மான்மியம் (ஓர் ஆராய்ச்சி)

## நூலின் பிரதான பகுதிகள்

- இயல் 1: மட்டக்களப்பு மான்மியம் வரலாற்று மதிப்பீடு
- இயல் 2: மட்டக்களப்பு மான்மியம் விபரிக்கும் அரச குடிவழிகள்
- இயல் 3: மட்டக்களப்பு மான்மியம் குறிப்பிடுகின்ற அரசியலமைப்பு, சமூக வரலாறு, முற்குகர் சட்டம்
- இயல் 4: மட்டக்களப்பு மான்மியம் ஊரும் பேரும்
- இயல் 5: மட்டக்களப்பு மான்மியம் விபரிக்கும் சாதியமைப்புக்கள்
- இயல் 6: மட்டக்களப்பில் தென்னிந்திய - கிழக்கிந்திய சைவமதப் பண்பாடுகளும், பிற வழிபாட்டு நெறிகளும்
- இயல் 7: மட்டக்களப்பு மான்மியம் கால ஆய்வுகள்
# ஜப்பானியர்

**ஜப்பானியர்கள்** என்பவர்கள் (ஆங்கிலம்: *Japan*; யப்பானிய மொழி: (日本国)), நாட்டைச் சேர்ந்தவர்கள். ஜப்பான் ஆசியக் கண்டத்தில்உள்ள பல தீவுகளிலான ஒரு நாடாகும். இந்த நாடு பசிபிக் பெருங்கடலின் மேற்குப் பகுதியில் உள்ளது.  
இந்த நாட்டை ’சூரியன் உதிக்கும் நாடு’ என்றும் அழைக்கிறார்கள். தோக்கியோ இதன் தலைநகரமாகும். ஜப்பான் மொத்தம் 6800 தீவுகளைக் கொண்டது. ஹொக்கைடோ, ஹொன்ஷூ, ஷிகொக்கு, கியூஷூ ஆகியவை ஜப்பானின் முக்கியமான, நான்கு பெரிய தீவுகள் ஆகும்.
# இந்துமதி

**இந்துமதி** இராகம் கருநாடக இசையில் பயன்படும் இராகங்களில் ஒன்றாகும். இது 51வது மேளகர்த்தா இராகமும், "பிரம்ம" என்று அழைக்கப்படும் 9வது சக்கரத்தின் 3வது இராகமுமாகிய காமவர்த்தனியின் ஜன்னிய இராகம் ஆகும்.
# இந்துமதி

## இலக்கணம்

இந்த இராகத்தில் ஷட்ஜம் (ஸ), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), பஞ்சமம், சுத்த தைவதம் (த<sub>1</sub>), கைசிகி நிஷாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ஸ் நி<sub>3</sub> த<sub>1</sub> ப ம<sub>2</sub> க<sub>3</sub> ஸ | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இதை "ஔடவ-ஷாடவ" இராகம் என்பர்.
# மெதடிஸ்ட் பெண்கள் உயர்தரப் பாடசாலை, பருத்தித்துறை

**மெதடிஸ்ட் பெண்கள் உயர்தரப் பாடசாலை, பருத்தித்துறை** (*Methodist Girl's High School, Point Pedro*) வட மாகாணம் யாழ்ப்பாண மாவட்டத்தில் பருத்தித்துறையில் அமைந்துள்ள முன்னணி பெண்கள் பாடசாலைகளில் ஒன்றான இதுவொரு தேசியப் பாடசாலையாகும்.  
இலங்கையில் நூற்றாண்டைக் கடந்த பாடசாலைகளில் ஒன்றான இப்பாடசாலை 1823ம் ஆண்டில் உவெசுலிய மெதடிச மதப்பரப்பாளர்களால் ஆரம்பிக்கப்பட்டது. பாடசாலையை ஆரம்பிப்பதில் வண. ஜேம் லியன்ச், தோமஸ் ஸ்வான் ஆகியோர் முக்கிய பங்களிப்பினை வழங்கியுள்ளனர். இப்பாடசாலையின் தற்போதைய அதிபராக திருமதி பாலராணி ஸ்ரீதரன் பதவி வகிக்கின்றார். ஆங்கிலப் பாடசாலையாக ஆரம்பிக்கப்பட்ட இப்பாடசாலையில் தமிழ்மொழியிலும் போதனைகள் நடைபெறுகின்றன.
# பல்நிறைவுறாக் கொழுப்பு

**பல்நிறைவுறா கொழுப்பு** (polyunsaturated fat) என்னும் கொழுப்பு அமில மூலக்கூறுகளில் ஒன்றிற்கும் மேற்பட்ட கார்பன்-கார்பன் இரட்டைப்பிணைப்புகள் காணப்படுகின்றன. அதாவது, இத்தகு மூலக்கூறுகளில் இரண்டு அல்லது அதற்கு மேற்பட்ட இடங்களில் அதன் வடிவமானது தற்போதைய கட்டமைப்பில் இல்லாத ஹைட்ரசன் அணுக்களை உள்வாங்கும் தன்மையினைக் கொண்டுள்ளது. பல்நிறைவுறா கொழுப்பு அமிலங்கள் அதன் மூலக்கூறுகளில் உள்ள இரட்டைப்பிணைப்பின் வடிவியலைப் பொருத்து ஒருபக்க அல்லது மாறுபக்கத் தோற்றத்தினைக் கொண்டிருக்கும்.  
இத்தகு மூலக்கூறுகளில் உள்ள மிகையான ஹைட்ரசன் அணுக்களின் பற்றாக்குறையினால் சேர்மங்களின் மூலக்கூற்றிடை அழுத்தங்களின் வலுவானது குறைந்து சேர்மங்களின் உருகுநிலையைக் குறிப்பிடத்தக்க அளவுத் தாழ்த்துகிறது. இப்பண்பை தாழ்ந்த வெப்பநிலைகளில் திரவமாகக் காணப்படும் பெரும்பாலான நிறைவுறா தாவர எண்ணெய்களை, அறைவெப்பநிலையில் திண்மமாக உள்ள நிறைவுற்ற கொழுப்புகளான பன்றிக் கொழுப்பு அல்லது வெண்ணெய் ஆகியவற்றுடன் ஒப்பீடு செய்து அறிந்து கொள்ளலாம். பல தன்மைகளில் ஒருபக்க கொழுப்புகளைப் போலல்லாது, மாறுபக்க கொழுப்புகள் நிறைவுற்ற கொழுப்புகளைப்போல் காணப்படுகின்றன. உதாரணமாக, ஒருபக்க கொழுப்புகளைக் காட்டிலும் மாறுபக்க கொழுப்புகள் தாழ்வெப்பநிலையில் திண்மமாகின்றன.  
வேதிவடிவம்]]
லினோலெயிக் அமிலத்தின் முப்பரிமாண மாற்றீட்டின் வளைந்தத் தோற்றம்]]
# பல்நிறைவுறாக் கொழுப்பு

## உணவு மூலங்கள்

பல்நிறைவுறா கொழுப்பு பெரும்பாலும் கொட்டைகள், விதைகள், மீன்கள், பாசிகள், இலைவகைக் காய்கறிகள் மற்றும் துருவப் பகுதிகளில் மிக அதிகமாகக் காணப்படும் இறால் போன்ற கணுக்காலிகளின் கூனிப்பொடிகள் ஆகியவற்றில் உள்ளது. பதப்படுத்தும்போதும், சூடுபடுத்தும்போதும் பல்நிறைவுறா கொழுப்புகள் அழிக்கப்படும் சாத்தியம் உள்ளதால் முழு உணவு மூலங்களை உண்பதே எப்பொழுதும் சாலச்சிறந்ததாகும்.
# பல்நிறைவுறாக் கொழுப்பு

## உடல்நலம்

### பயன்கள்

பாசிகள், மீன் எண்ணெய், மீன் மற்றும் கடல் உணவுகளில் உள்ள ஒமேகா-3 கொழுப்பு அமிலங்கள் மாரடைப்பிற்கான இடரினைக் குறைப்பதாகக் கண்டறியப்பட்டுள்ளது. அதேபோல், சூரியகாந்தி எண்ணெய் மற்றும் குசம்பப்பூ எண்ணெய்களில் உள்ள ஒமேகா-6 கொழுப்பு அமிலங்கள் இதயகுழலிய நோய்க்கான இடரினைக் குறைக்கலாமெனக் கண்டறியப்பட்டுள்ளது.
# பல்நிறைவுறாக் கொழுப்பு

## பல்வேறு உணவுகளில் கொழுப்பு பொதிவுகள்

<div>  
</div>
# ஸ்டீவ் வாஸ்னியாக்

**ஸ்டீவ் வாஸ்னியாக்** (*Steve Wozniak*, பிறப்பு ஆகஸ்ட் 11, 1950) அமெரிக்கவைச் சேர்ந்த கணினி தொழில்நுட்ப வல்லுநர் ஆவார். இவர் 1976 இல் ஆப்பிள் கணினி நிறுவனத்தைத் ஸ்டீவ் ஜொப்ஸ் மற்றும் உரோனால்டு வேன்னுடன் இணைந்து தொடங்கினார். 1970களில் ஆப்பிள் - 1 மற்றும் ஆப்பிள் - 2 ஆகிய கணினிகளைக் தனியாக வடிவமைத்ததுடன், சிறு குழுவின் உதவியுடன் உருவாக்கியவர். பின்னாளில் இக்கணினிகளின் கண்டுபிடிப்பு, நுண்செயலி வரலாற்றில் மைல்கல்லாக அமைந்தன.
# மலியதேவ கல்லூரி

**மலியதேவ கல்லூரி** *(Maliyadeva College)* வடமேல் மாகாணம் குருநாகல் மாவட்டத்தில் அமைந்துள்ள முன்னணி ஆண்கள் பாடசாலைகளில்களில் ஒன்றான இதுவொரு தேசியப் பாடசாலையாகும்.  
குருநாகல் மாநகரில் அமைந்துள்ள இப் பாடசாலை பௌத்தப் பாடசாலையாகும். அநாகரிக தர்மபால மற்றும் கேர்னல் சேர். ஹென்ரி ஸ்டீல் ஓல்கொட் ஆகியோரால் செப்டம்பர் 30 1888 ஆண்டில் ஆரம்பிக்கப்பட்டது. இக்கல்லூரியில் தரம் 1 - 13 வரை வகுப்புகள் உள்ளன. 4000 க்கும் மேற்பட்ட மாணவர்கள் கல்வி கற்கின்றனர். இதன் தற்போதைய அதிபர் ஆர்.எம்.ஸி.பி. ரத்நாயக்க ஆவார்.
# மலியதேவ கல்லூரி

## வெளியிணைப்புகள்

- மலியதேவ கல்லூரி
# மகிந்த கல்லூரி

**மகிந்த கல்லூரி** *(Mahinda College)* தென் மாகாணம், காலி மாவட்டத்தில் அமைந்துள்ள முன்னணி ஆண்கள் பாடசாலைகளில் ஒன்று. இதுவொரு தேசியப் பாடசாலையாகும்.  
காலி மாநகரில் அமைந்துள்ள இப்பாடசாலை ஒரு பௌத்த பாடசாலையாகும். இலங்கையில் காணப்படக்கூடிய பாடசலைகளுள் நூற்றாண்டைக் கண்ட பாடசாலைகளில் ஒன்றான இப்பாடசாலை சேர். ஹென்ரி ஸ்டீல் ஓல்கொட் என்பவரால் 1882ஆம் ஆண்டில் ஆரம்பிக்கப்பட்டது.  
கல்வித்துறையில் இப்பாடசாலை தொடர்ச்சியாக பல சாதனைகளை படைத்து வந்துள்ளது. இக்கல்லூரியில் தரம் 1 - 13 வரை வகுப்புகள் உள்ளன. 3750க்கும் மேற்பட்ட மாணவர்கள் கல்வி கற்கின்றனர். இக்கல்லூரியின் தற்போதைய அதிபர் ஆர்.எம். வெரஹெர ஆவார்.
# மகிந்த கல்லூரி

## வெளியிணைப்புகள்

- மகிந்த கல்லூரி
# காப்புச் செய்யுள்

**காப்புச் செய்யுள்** என்பது தமிழ் இலக்கியங்கள் பலவற்றில் முதலாவதாக அமையும் பாடல். கவிஞர் தான் படைக்க நினைத்துள்ள நூலினை வெற்றிகரமாக முழுமையாக இயற்றி முடிப்பதற்கு இறைவன் துணை நின்று காக்க வேண்டும் என்ற கருத்தில் இதைப் பாடுவார். எனவே இது காப்புச் செய்யுள் எனப்படுகிறது.  
;எடுத்துக்காட்டு
<poem>
ஆத்திசூடி அமர்ந்த தேவனை
ஏத்தி ஏத்தித் தொழுவோம் யாமே
</poem>
::-ஆத்திச்சூடி காப்புச்செய்யுள்
# விக்கிப்பீடியா:ஆலமரத்தடி/தொகுப்பு67

## ஐந்தாயிரம் கோப்புகள்

தமிழ் விக்கி ஊடகப்போட்டியின் மூலமாக இதுவரை (27 டிசம்பர் 2011) 5000+ ஊடகக்கோப்புகள் பதிவேற்றப்பட்டுள்ளன. இதுவரை பலரும் கண்டிராத தொழிற்கலைகளும் தமிழர் வாழ்விடங்களும் சுற்றுலாத் தலங்கள், ஊர்கள், மக்கள் எனப் பல தரப்பு சார் படங்களும், நிகழ்படங்களும், ஒலிக்கோப்புகளும் பதிவேற்றப்பட்டுள்ளன. சோடாபாட்டில் நல்கை விண்ணப்பத்தில் 3000 கோப்புகளை பொதுவிற்கு வழங்குவது என்று கூறியிருந்தது நினைவிருக்கலாம். தற்போது அதனை மிஞ்சி 2000++ என்ற அளவில் பயணித்து வருகிறோம்.  
போட்டியை நடத்திவரும் குழுவிற்கும் உடன் உதவி புரியும் தகவலுழவன் போன்றோருக்கும் வாழ்த்துகளைத் தெரிவித்துக் கொள்கிறேன். இன்னும் பல கோப்புகளைப் பெற்று நாம் 8000+ என்ற இலக்கை அடைவோம் எனபதில் எனக்கு ஐயம் இல்லை. :) --**<b>சூர்யபிரகாசு</b>** **<sup><small>உரையாடுக...</small></sup>** 17:18, 27 திசம்பர் 2011 (UTC)  
மகிழ்ச்சியான செய்தி, சூரியா. புதிய பயனர்களை மட்டும் அல்லாது ஏற்கனவே இருக்கும் பங்களிப்பாளர்களும் ஊடகக் கோப்புகளைப் பதிவேற்றத் தூண்டுதலாக உள்ளவாறு இப்போட்டி உள்ளது சிறப்பு. --இரவி 05:19, 30 திசம்பர் 2011 (UTC)  
விக்கி ஊடகப்போட்டிக்கு விக்கிச் சமூகத்தினரும் அதற்கு வெளியிலுள்ளோரும் பரப்புரை உள்ளிட்ட பலவழிகளில் பங்களிப்பு செய்து வருகின்றனர். அனைவருக்கும் நன்றியுடையோம்.--சஞ்சீவி சிவகுமார் 10:42, 30 திசம்பர் 2011 (UTC)
# விக்கிப்பீடியா:ஆலமரத்தடி/தொகுப்பு67

## 2011 ஆண்டு அறிக்கை

தமிழ் விக்கியின் 2011 ஆண்டு அறிக்கையை இங்கு படிக்கலாம்: விக்கிப்பீடியா:2011 தமிழ் விக்கிப்பீடியா ஆண்டு அறிக்கை/2011 Tamil Wikipedia Annual Review. திருத்தங்கள், தகவல் சேர்ப்புக்களை நீங்கள் அந்த அறிக்கையில் நேரடியாகச் செய்யலாம்.--Natkeeran 21:19, 2 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## தமிழ் விக்கிப்பீடியா 43,000 கட்டுரைகள்

தமிழ் விக்கிப்பீடியா 43,000 கட்டுரை எண்ணிக்கையை அடைந்த இந்த வினாடியில் பெரு மகிழ்ச்சி அடைகிறேன். பங்களித்த அனைவருக்கும் நல்வாழ்த்துக்கள்--P.M.Puniyameen 02:04, 29 திசம்பர் 2011 (UTC)
:கடந்த ஆண்டு கட்டுரை எண்ணிக்கை கூடியதில் உங்கள் பங்கு கணிசமானது. எனவே, எனது நன்றியையும் வாழ்த்தையும் உங்களுக்குச் சிறப்பாகத் தெரிவித்துக் கொள்கிறேன். நாம் 50,000 கட்டுரைகளை எட்டிய பிறகு ஒட்டு மொத்தமாக கொண்டாடலாம் என்று இருக்கிறேன் :)--இரவி 05:17, 30 திசம்பர் 2011 (UTC)
:: 50,000 கட்டுரைகள் என்னும் அளவு இப்போது கைக்கு எட்டிய தொலைவிலேயே உள்ளது. இன்னும் 7,000 கட்டுரைகளே தேவை. மிக விரைவில் இலக்கை அடைந்து விடலாம். --- மயூரநாதன் 05:55, 30 திசம்பர் 2011 (UTC)
:மிக்க நன்றி இரவி, 50000 என்பது மயூரநாதன் ஐயா கூறியதைப் போல பெரிய இலக்கல்ல. தமிழ் விக்கியின் தற்போதைய பயனர்களின் உத்வேகத்தைப் பார்க்கும் போது ஆறு மாதங்களுக்குள் இவ்விலக்கை அடையலாம் என நினைக்கின்றேன். இதனை ஓர் இலக்காக வைத்து அனைவரும் கூட்டிணைப்புடன் செயற்படுவோம். **முடியும். நிச்சயமாக முடியும்.**--P.M.Puniyameen 15:55, 30 திசம்பர் 2011 (UTC)  
:: தற்போது நாள்தோறும் சராசரியாக 35 புதிய கட்டுரைகள் துவக்கப்படுகிறது, வரும் தமிழ் புத்தாண்டு அன்று (சித்திரை திங்கள் முதல் நாளில்) நமது திட்ட இலக்கான 50000 கட்டுரைகள் அடைய நாள்தோறும் சராசரியாக 75 புதிய கட்டுரைகள் துவக்கப்படவேண்டும். பயனர்கள் விரைந்து செயல்படவேண்டும். --ஸ்ரீதர் <sup>/பேசுக</sup> 01:13, 23 சனவரி 2012 (UTC)  
இது பெரிய விடயமல்ல ஸ்ரீதர், இருந்தாலும் சில நேரங்களில் எமது சில மூத்தவர்களின் அன்பு (அம்பு) வார்த்தைப் பிரயோகங்கள் இதயத்தைத் தைத்து விடுவதால் 50000 ஆயிரம் என்ற இலக்கிற்கு காலவரையரை விதிப்பதென்பது தமிழ் விக்கிப்பீடியாவைப் பொருத்தவரையில் மனக்கிலேசங்களை உருவாக்கக்கூடியதே. இதுபோன்ற ஒரு பயணத்தில் இலக்கு வகுத்து வேகமாக செல்வதைவிட மூன்று, நான்கு ஆண்டுகளுக்கு முன்பு விக்கிப்பயணத்த வேகத்தில் பயணிப்பதே புதிய பயனர்கள் என்ற அடிப்படையில் தமிழ் விக்கியில் எமது நிலைப்புக்கு ஆரோக்கியமானதாக இருக்கும்--P.M.Puniyameen 07:08, 23 சனவரி 2012 (UTC)  
:: தாங்கள் மனவேதனையை என்னிடம் பகிர்ந்து கொண்டதை பற்றி தங்கள் மீது நான் மேலும் பெருமதிப்பு கொள்கிறேன்.விமரிசனங்கள் நம்மை மேம்படுத்தும் என்பதை தாங்கள் அறிந்ததுதானே! சமூக நோக்கில் செயல்படுவோர் இலக்கை நோக்கி செல்ல வேண்டுமே அன்றி பலனை எதிர்பார்க்ககூடாது.
- தங்கள் கடமையை சோர்வின்றி, **ஓயாது** நிறைவேற்றுங்கள்.**தங்களிடம் நாங்கள் அதிகம் எதிர்பார்க்கின்றோம்.** --ஸ்ரீதர் <sup>/பேசுக</sup> 03:08, 24 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## இனிய புத்தாண்டு நல்வாழ்த்துகள்

இன்று மலர்ந்துள்ள 2012 ஆம் ஆண்டு அனைவருக்கும் சௌபாக்கியமிக்க ஆண்டாக அமையட்டும். அனைத்து விக்கி அன்பர்களுக்கும் இனிய புத்தாண்டு நல்வாழ்த்துகள்--P.M.Puniyameen 01:08, 1 சனவரி 2012 (UTC)
:அனைவருக்கும் இனிய புத்தாண்டு நல்வாழ்த்துகள்--தேனி.எம்.சுப்பிரமணி.<sup>/உரையாடுக</sup>. 03:42, 1 சனவரி 2012 (UTC)
பிறந்திருக்கும் ஆங்கிலப் புத்தாண்டில் எல்லோரும் எல்லா வளமும் பெற்று வாழ வாழ்த்துக்கள். --- மயூரநாதன் 03:54, 1 சனவரி 2012 (UTC)
:அனைவருக்கும் இனிய ஆங்கிலப் புத்தாண்டு வாழ்த்துகள் !! வரும் ஆண்டில் தமிழ் விக்கிப்பீடியாவும் பல புதிய மைல்கற்களை எட்டி தரத்திலும் வளத்திலும் சாதனைகள் படைக்க வாழ்த்துகிறேன் !!--மணியன் 04:50, 1 சனவரி 2012 (UTC)  
:: அனைவருக்கும் இனிய ஆங்கிலப் புத்தாண்டு வாழ்த்துக்கள். --Natkeeran 20:01, 1 சனவரி 2012 (UTC)  
விக்கி நண்பர்களுக்கு,
இனிய புத்தாண்டு நல்வாழ்த்துக்கள் 2012
சேலம் அன்பன்
:அனைவருக்கும் இனிய ஆங்கிலப் புத்தாண்டு வாழ்த்துக்கள்.--கலை 13:02, 2 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## தமிழ் விக்கியூடக வியூகத் திட்டமிடல்

தமிழ் விக்கியூடக வியூகத் திட்டமிடல் அணி தமிழ் விக்கியூடகங்களில் (விக்கிப்பீடியா, விக்சனரி, செய்திகள், மூலம், நூல்கள், மேற்கோள்) ஒர் பரந்த உரையாடலை மேற்கொண்டு ஒரு திறனான வியூகத்தை உருவாக்குவதற்காக அமைக்கப்படுகிறது. இதில் தமிழ் விக்கியூடகங்கள் மீது அக்கறை உள்ள யாரும் கலந்து கொள்ளலாம். இந்தப் பணிக்கு கூடிய நேரம் அல்லது ஆற்றல் வழங்கக்கூடியவர்கள் செயற்பாட்டுக் குழுவில் சேர்ந்துகொள்ள வேண்டுகிறோம். இதன் நோக்கங்கள் பின்வருமாறு:
- அக்கறை உள்ள அனைவரையும், அனைவரின் கருத்துக்களையும் உள்வாங்கி, மதிப்பீடு செய்து ஒரு திறனான 2012, மற்றும் 2015 வியூகம் ஒன்றை உருவாக்கல்.
- வியூகத்தை நிறைவேற்ற உதவும் செயற்திட்டங்களை வரையறை செய்தல்.
- வியூகத்தை, அதன் செயற்திட்டங்களை நிறைவேற்ற தேவையான வளங்களைத் திரட்டல்.
- வியூக நிறைவேற்றாலைக் கண்காணித்து, பின்னூட்டுகள் பெற்று, தகுந்த மாற்றங்களைச் செய்துகொள்ளல்.  
மேலும் தகவல்களுக்கு: தமிழ் விக்கியூடக வியூகத் திட்டமிடல் அணி  
தமிழ் விக்கியூடக திட்டமிடலிலின் முதல் கட்டமாக ஒரு கேள்விக் கொத்தை தயாரித்து, பரந்த பயனர்களிக் கருத்துகளைப் பெறப்படவுள்ளது. அதற்கான கேள்விகளைப் கீழே பரிந்துரையுங்கள். அதி கூடியதாக 20-25 கேள்விகளை எடுத்துக் கொள்ளப்படும்.  
மேலதிக தகவல்களுக்கு:தமிழ் விக்கியூடக கருத்தாய்வுக் கேள்விக் கொத்து (வரைவு)
--Natkeeran 19:44, 1 சனவரி 2012 (UTC)
:நல்ல முயற்சி நற்கீரன். <strike>ஆனால் ஏன் விக்கியூடகங்கள் எனத் தலைப்பிட்டீர்கள்? தமிழ் விக்கித் திட்டங்கள் என்றிருக்க வேண்டுமா?</strike>--Kanags <sup>\உரையாடுக</sup> 21:53, 1 சனவரி 2012 (UTC)  
:: Wiki Media என்பதற்கு இணையான தமிழ் சொல்லாக விக்கி ஊடகம் என்று குறிப்பிட்டேன். விக்கித் திட்டங்கள் என்பதும் பொருந்தியே வருகிறது. --Natkeeran 23:33, 1 சனவரி 2012 (UTC)  
:புத்தாண்டில் நல்ல துவக்கம். முயற்சி வெற்றிபெற வாழ்த்துகள் !!--மணியன் 03:41, 2 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## உதவி தேவை

புதிய பக்கம் உருவாக்கினால் அதில் எழுதியவை எதுவும் தெரியவில்லை (காலி பக்கம் மட்டுமே தெரிகிறது). உதாரணம்: லினோலெயிக் அமிலம். ஆனால், அண்மைய மாற்றங்களில் பைட் அளவுகள் உள்ளது. தொகுவை அழுத்திப் பார்த்தால் எழுதியது தெரிகிறது. உங்களால் உதவ முடியுமா?--Nan 13:10, 8 சனவரி 2012 (UTC)
:--சோடாபாட்டில்<sup>உரையாடுக</sup> 13:24, 8 சனவரி 2012 (UTC)
உடனடியாக உதவியமைக்கு நன்றி சோடா பாட்டில்--Nan 13:28, 8 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## கூகுள் தமிழாக்கக் கட்டுரைகள்

மீண்டும் பெருவேகத்துடன் தானியக்கி மொழிபெயர்ப்பு கட்டுரைகள் தமிழ் விக்கிப்பீடியாவை தாக்குகின்றன. இவற்றை உடனடியாக கண்டறிந்து நீக்க/தடுக்க வேண்டும்.--மணியன் 14:47, 12 சனவரி 2012 (UTC)
:சுட்டியமைக்கு நன்றி மணியன். நீக்குகிறேன்.--சோடாபாட்டில்<sup>உரையாடுக</sup> 15:53, 12 சனவரி 2012 (UTC)
::தமிழ்ப் புத்தாண்டு மோகமோ! :) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக...</small></sup>** 17:39, 12 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## பொங்கல் நல்வாழ்த்துகள்

அனைத்து விக்கியர்களுக்கும் எனது இனிய முன்னதான பொங்கல் நல்வாழ்த்துகள். அன்புடன் கி. கார்த்திகேயன் 12:08, 13 சனவரி 2012 (UTC)
:அனைத்து விக்கிப்பீடியர்களுக்கும் எனது இனிய பொங்கல் மற்றும் தமிழர் திருநாள் வாழ்த்துகள் !!--மணியன் 02:20, 15 சனவரி 2012 (UTC)
:அனைத்து விக்கிப்பீடியர்களுக்கும் எனது இனிய பொங்கல் நல்வாழ்த்துகள்--P.M.Puniyameen 02:39, 15 சனவரி 2012 (UTC)
:அனைவருக்கும் இனிய தைத்திருநாள் நல்வாழ்த்துக்கள். :) --தாரிக் அஸீஸ்&nbsp;<sup><span>&nbsp;உரையாடுக&nbsp; </span></sup> 15:44, 15 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## **கொழுப்பு** தலைப்பு

முன்பு கொழுப்பு என்றிருந்த கொலஸ்டிரால் (cholesterol) குறித்தக் கட்டுரையை (கூகுள் தமிழாக்கக் கருவி கட்டுரை) கொலஸ்டிரால் என்னும் தலைப்புக்கு நகர்த்தினேன். தற்போது, கொழுப்பு (Fat) என்னும் தலைப்பில் கட்டுரை எழுத ஆரம்பித்தால் அது உடனே # வழிமாற்று கொலஸ்டிரால் என்று காண்பிக்கிறது. இதை சரி செய்து உதவ முடியுமா? நன்றி --Nan 17:22, 14 சனவரி 2012 (UTC)
:கொழுப்பு தலைப்பை நீக்கியிருக்கிறேன்.--சோடாபாட்டில்<sup>உரையாடுக</sup> 17:38, 14 சனவரி 2012 (UTC)
நன்றி சோடாபாட்டில்--Nan 17:44, 14 சனவரி 2012 (UTC)
::கொழுப்பு அடங்கியதா ? :))--மணியன் 02:23, 15 சனவரி 2012 (UTC)
--<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக...</small></sup>** 09:46, 18 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## Announcing Wikipedia 1.19 beta

Wikimedia Foundation is getting ready to push out 1.19 to all the WMF-hosted wikis. As we finish wrapping up our code review, you can test the new version * now* on beta.wmflabs.org. For more information, please read the release notes or the start of the final announcement.  
The following are the areas that you will probably be most interested in:
- Faster loading of javascript files makes dependency tracking more important.
- New common*.css files usable by skins instead of having to copy piles of generic styles from MonoBook or Vector's css.
- The default user signature now contains a talk link in addition to the user link.
- Searching blocked usernames in block log is now clearer.
- Better timezone recognition in user preferences.
- Improved diff readability for colorblind people.
- The interwiki links table can now be accessed also when the interwiki cache is used (used in the API and the Interwiki extension).
- More gender support (for instance in logs and user lists).
- Language converter improved, e.g. it now works depending on the page content language.
- Time and number-formatting magic words also now depend on the page content language.
- Bidirectional support further improved after 1.18.  
Report any problems on the labs beta wiki and we'll work to address them before they software is released to the production wikis.  
**Note** that this cluster does have SUL but it is not integrated with SUL in production, so you'll need to create another account. You should avoid using the same password as you use here. — Global message delivery 16:36, 15 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## Wikipedia to go dark.

Wikipedia to go dark to protest web piracy drafts -- மாகிர் 02:06, 17 சனவரி 2012 (UTC)
:ஆங்கில விக்கி மட்டுமே கிடைக்காது ....அதிகாரபூர்வ அறிவிப்பு --மணியன் 05:24, 17 சனவரி 2012 (UTC)  
: Though the darkness is only for English wiki, I think the problems remain global / sitewide (remember ta is just a subdomain of wikipedia.org) and sopa makes it possible for the US govt to even block dns resolution for the entire domain. There needs to be greater awareness. I suggest we put up a sitenotice tomorrow the same time(removing media contest notices) for a day to educate more users about what the issue is. The notice apart from having the wmf blog links, will also have இணையத்_திருட்டு_நிறுத்தல்_சட்டம் and இணையத்_திருட்டு_நிறுத்தல்_சட்டமூலத்துக்கு_எதிராக_விக்கிப்பீடியா_குரல். I think its important for everyone to know more irrespective of taking political positions. Bengali Wikipedia has already put such a notice. Please post your views in next 12 hours(UTC -500, when english wiki goes dark) incase you have reservations / objection in using such a site notice for 1 day. ஸ்ரீகாந்த் 17:31, 17 சனவரி 2012 (UTC)
::ஆதரவு +1--மணியன் 03:55, 18 சனவரி 2012 (UTC)
::ஆதரவு +1 செய்யவேண்டிய ஒன்று என நினைக்கிறேன்.--சஞ்சீவி சிவகுமார் 04:03, 18 சனவரி 2012 (UTC)
::ஆதரவு +1--P.M.Puniyameen 04:06, 18 சனவரி 2012 (UTC)
::ஆதரவு +1--சோடாபாட்டில்<sup>உரையாடுக</sup> 05:17, 18 சனவரி 2012 (UTC)
பதாகை தயார். பயனர்:Logicwiki/Sandbox பக்கத்தில் 2ஆம் பாதாகையை மீடியாவிக்கி:Sitenotice மற்றும் மீடியாவிக்கி:Anonnotice இல் முழுவதுமாக பயன்படுத்துமாரு வேண்டுகிறேன். நன்றி ஸ்ரீகாந்த் 04:32, 18 சனவரி 2012 (UTC)  
மேற்கண்ட முன்மொழிவை அடுத்து, கடந்த 24 மணி நேரத்துக்குப் பதாகை காட்சிப்படுத்தப்பட்டு, தற்போது நீக்கப்பட்டுள்ளது--இரவி 05:45, 19 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## 24 மணி நேரத்திற்கு...

இணையத் திருட்டு நிறுத்தல் சட்டமூலத்துக்கு எதிராக ஆங்கில விக்கிப்பீடியாவின் குரலுக்கு ஆதரவு தெரிவிக்குமுகமாக இன்னும் 24 மணி நேரத்திற்கு நான் விக்கிப்பீடியாவில் எழுதமாட்டேன்.--P.M.Puniyameen 05:25, 18 சனவரி 2012 (UTC)
: :-) --சோடாபாட்டில்<sup>உரையாடுக</sup> 08:03, 18 சனவரி 2012 (UTC)
: --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக...</small></sup>** 09:50, 18 சனவரி 2012 (UTC)  
:தமிழ்விக்கிப்பீடியாவில் 24 மணித்தியாலங்கள் எழுதமாட்டேன் என்ற எனது தனிப்பட்ட முடிவை 19ம் திகதி காலை 10.45 மணிவுடன் முடித்துக் கொள்கின்றேன். நான் எழுதமாட்டேன் என்று என்னால் மேற்கொள்ளப்பட்ட முடிவால் தமிழ்விக்கிப்பீடியாவிலோ அல்லது ஆங்கில விக்கிப்பீடியா போராட்டத்திலோ எந்தவித தாக்கமும் ஏற்பட்ட மாட்டாது. இதுபோன்ற தனி முடிவால் எத்தகைய தாக்கத்தையும் ஏற்படுத்த முடியாது. இருப்பினும் ஆங்கில விக்கிப்பீடியாவின் நியாயமான போராட்டத்தை நான் ஆதரிக்கின்றேன். அவர்களின் நியாயத்துடன் முழுமையாக இணைகின்றேன். இந்நிலையில் அவர்களது போராட்டத்திற்கு ஆதரவு தெரிவிக்க எனக்கு வேறு எந்த வழியும் தெரியவில்லை. 24 மணித்தியாலங்கள் எழுதமாட்டேன் என்ற எனது முடிவு ஒரு சிறுபிள்ளைத்தனமான முடிவாக இருந்தாலும்கூட என் உணர்வின் வெளிப்பாடே அது.  
:இணையத்தளங்களை தணிக்கை செய்யும் அமெரிக்க காங்கிரஸ் சபையின் சட்ட மூலத்திற்கு எதிர்ப்பு தெரிவித்து உலகில் அதிகம் பேர் பார்வையிடும் விக்கிபீடியா இணையதளம் நேற்று காலை 10.30 முதல் 24 மணிநேரத்திற்கு தனது சேவையை நிறுத்திக்கொண்டது. இதனால் ஆங்கில விக்கிப்பீடியாவை பார்வையிடும் பலர் பாதிப்புக்குட்பட்டிருக்கலாம். அவர்களின் இத்தகைய போராட்டம் நியாயமானது. அதேநேரம், உலகளாவிய ரீதியில் செயல்படக்கூடிய 283 விக்கிப்பீடியாக்களும் இத்தகைய நடவடிக்கையில் ஒரே நேரத்தில் ஈடுபட்டிருந்தால் முழு உலகத்தினதும் எதிர்ப்புக் குரலாக அமைந்திருக்கும். --P.M.Puniyameen 05:16, 19 சனவரி 2012 (UTC)  
:: அடையாள புறப்பணிப்புகள் நேரடியான மாற்றங்கள் ஏற்படுத்தாது என்பது உண்மை, ஆனால் அதையே கூட்டாக பல ஆயிரம் மக்கள் செய்யும் பொழுது அதற்கு ஒரு தாக்கம் உள்ளது. நேற்றைய எதிர்ப்பு நல்ல விழிப்புணர்வை ஏற்படுத்தியுள்ளது.அமெரிக்க பெரும் புள்ளிகளின் மேற்கோள்கள், எதிர்ப்பைப் பற்றி மேலதிக விவரங்கள் இதனை எடுத்துக்காட்டுகின்றன. ஸ்ரீகாந்த் 08:46, 19 சனவரி 2012 (UTC)  
:::இங்கு படித்துப் பார்க்கவும். இணைப்பு --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக...</small></sup>** 12:11, 19 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## நரையம் வழு களைதல்

விக்கிமீடியா தொழில்நுட்பக்குழு இன்று (18 சனவரி) மாலை 6:30 IST (1300 UTC) ஓர் இணைய தொடர் அரட்டை சந்திப்பை ஏற்பாடு செய்துள்ளது. விக்கிப்பீடியா:தமிழ்த் தட்டச்சு/நரையம் நீட்சியின் அம்சங்கள் குறித்தவை ஆலோசிக்கப்படும். விவரங்கள் இங்கே. குறிப்பாக பாமினி முறை தட்டச்சு அறிந்தவராயிருப்பின், உங்களை நான் இக்கூட்டத்திற்கு வருமாரு வேண்டிக்கொள்கிறேன். நன்றி ஸ்ரீகாந்த் 07:52, 18 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## Building on the Foundation of a Strong and Vibrant Tamil Community
# விக்கிப்பீடியா:ஆலமரத்தடி/தொகுப்பு67

## விக்கிமேனியா 2012

2009, 2010, 2011 என கடந்த மூன்று ஆண்டுகளாகத் தமிழ் விக்கிப்பீடியர் விக்கிமேனியாவில் கலந்து கொண்டு வருகின்றனர். இந்த ஆண்டு ஐக்கிய அமெரிக்காவில் விக்கிமேனியா நடைபெறுவதால் அந்த வட்டாரத்தில் உள்ள தமிழ் விக்கிப்பீடியர் கூடுதலாகப் பங்கு கொள்ள முடியும் என்று எதிர்ப்பார்க்கிறேன்.விக்கிமேனியா 2012க்கான உதவித்தொகை விண்ணப்பங்கள், கட்டுரை அளிப்பு விண்ணப்பங்கள் தற்போது திறக்கப்பட்டுள்ளன. இந்நிகழ்வில் கலந்து கொள்ளும் ஆர்வமுள்ளோர் முந்தி விண்ணப்பித்துப் பயன்பெறுமாறு வேண்டுகிறேன். நான் கடந்த ஆண்டு கலந்து கொண்டதால், புதிய விக்கிப்பீடியர் பலரும் கலந்து கொள்ள வேண்டும் என்ற நோக்கில் அடுத்த சில ஆண்டுகளுக்கு உதவித் தொகைக்கு விண்ணப்பிக்கப் போவதில்லை என முடிவெடுத்திருக்கிறேன் :) --இரவி 05:45, 19 சனவரி 2012 (UTC)  
://புதிய விக்கிப்பீடியர் பலரும் கலந்து கொள்ள வேண்டும் என்ற நோக்கில் அடுத்த சில ஆண்டுகளுக்கு உதவித் தொகைக்கு விண்ணப்பிக்கப் போவதில்லை என முடிவெடுத்திருக்கிறேன் :)// --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக...</small></sup>** 12:13, 19 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## தமிழ் விக்கி ஊடகப்போட்டியின் பதாகை

தமிழ் விக்கி ஊடகப்போட்டியின் பதாகை காணாமல் போய்விட்டது. புதியவர்களுக்கு இது சிரமத்தைக் கொடுக்கும் என கருதுகிறேன். --Anton 20:01, 20 சனவரி 2012 (UTC)
:புகுபதிகை செய்யாதவர்களுக்கு இன்னும் இருக்கிறது அன்டன் (வெறு சிலவற்றுடன் கலந்து வரும்). புகுபதிகை செய்தவர்களுக்கு மட்டும் நீக்கியுள்ளேன். (பயனர்கள் அனைவரும் அது பற்றி இதற்குள் அறிந்திருப்பர் என்பதால்)--சோடாபாட்டில்<sup>உரையாடுக</sup> 20:32, 20 சனவரி 2012 (UTC)
:::நன்றி! --Anton 20:37, 20 சனவரி 2012 (UTC)
:போட்டி முடியும் வரை (இன்னும் 1 மாதம் தான் உள்ளது) அனைவருக்கும் காட்சியில் வைப்பது நல்லது என்றே நினைக்கிறேன்.--Kanags <sup>\உரையாடுக</sup> 22:24, 20 சனவரி 2012 (UTC)
நானே மாற்றிவிடுகிறேன். :) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 15:30, 21 சனவரி 2012 (UTC)
:நன்றி சூர்யா.--சோடாபாட்டில்<sup>உரையாடுக</sup> 15:34, 21 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## படத் திருட்டு

என்னால் தமிழ் விக்கி ஊடகப்போட்டிக்காக பதிவேற்றிய 6 படங்கள் மட்டக்களப்பு ஆங்கில கட்டுரையில் :en:Batticaloa படமாற்று செய்யப்பட்டுள்ளன. என்னைப் போன்று பலருடைய படங்களும் படமாற்று செய்யப்பட்டு காணப்படுகின்றன. துரதிஸ்டம் என்னவென்றால், அழகிய படங்கள் அலங்கோலமாகக் காணப்படுகின்றன. இது பற்றி ஆங்கில, காமன்ஸ் விக்கிமீடியா தளங்களிலும் முறையிட்டுள்ளேன். --Anton 20:01, 20 சனவரி 2012 (UTC)  
:எந்தப் படங்கள் செய்தவர் யாரென்று சொல்லுங்கள் அன்டன். காமன்சில் நானும் முறையிடுகிறேன். --சோடாபாட்டில்<sup>உரையாடுக</sup> 20:17, 20 சனவரி 2012 (UTC)
::http://commons.wikimedia.org/wiki/Commons:Deletion_requests/Images_by_User:PittyPavi இந்த சுட்டியில் "Original author of the pictures" என்பதின் கீழ் படங்களைக் குறிப்பிட்டுள்ளேன். பயனர் commons:User:PittyPavi. --Anton 20:44, 20 சனவரி 2012 (UTC)
::விரைந்து நீக்குவதற்கு எனது ஆதரவைத் தெரிவித்திருக்கிறேன்.--Kanags <sup>\உரையாடுக</sup> 22:02, 20 சனவரி 2012 (UTC)
::விரைந்து நீக்கப்படவேண்டும்.--சஞ்சீவி சிவகுமார் 23:05, 20 சனவரி 2012 (UTC)  
::விரைந்து நீக்கலுக்கான வேண்டுகோள்களை திருடப்பட்ட படங்களில் சேர்த்திருக்கிறேன். நமக்கு உதவி வரும் காமன்சு நிருவாகி தன்வீரிடமும் இது பற்றி உதவி கேட்டிருக்கிறேன்.--சோடாபாட்டில்<sup>உரையாடுக</sup> 09:06, 21 சனவரி 2012 (UTC)  
நீங்கள் பட்டியிலிட்டிருந்த படங்களை காமன்சு நிருவாகி யான் விரைந்து நீக்கியுள்ளார்.--சோடாபாட்டில்<sup>உரையாடுக</sup> 08:01, 22 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு67

## தமிழ் விக்கிப்பீடியாவின் வளர்ச்சி நிலைகள்
# விக்கிப்பீடியா:ஆலமரத்தடி/தொகுப்பு67

## தமிழ் விக்கிப்பீடியாவின் வளர்ச்சி நிலைகள்

### தமிழ் விக்கிப்பீடியாவின் வளர்ச்சி நிலைகள்-2

இரவி, மேலே மிகவும் பொறுமையாகப் பலவற்றைச் சுட்டிக்காட்டியுள்ளார். இன்னும் இது பற்றி நிறைய கருத்தாடலாம், ஆனால் விக்கிப்பீடியர்களிடையே "புதுப்பயனர்", "பழைய பயனர்" என்ற வேறுபாடெல்லாம் இல்லை. எல்லோருமே பங்களிப்பாளர்கள்தாம். கலைக்களஞ்சிய உருவாக்கம் என்பது ஒரு சீரிய முயற்சி. அதில் பயன்படுத்தும் நடையும் அதற்கேற்ற சீரிய முறையிலே இருக்கும். எளிதாகப் புரிந்துகொள்ளத் தக்கதாக இருக்கவும் வேண்டும், அதே நேரம் சீர்மை, ஒழுங்கு உடையதாகவும், பயன் பெருக்குவதாகவும் இருக்க வேண்டும். பொதுவாக, ஏறக்குறைய ஒரு 10,000-20,000 **நல்ல தரமான** கட்டுரைகளே ஓரு கலைக்களஞ்சியத்தில் இருக்கும் அத்தகு கலைக்களஞ்சியங்கள் அரிய தொகுப்புகளில் ஒன்றாக அடையாளப்படுத்தும் (இதுவே 20-25 தொகுதிகளில் நிற்கும்). நல்ல கலைக்களஞ்சியங்களில் பதிவாகும் கட்டுரைகளுக்கு ஒரு தேர்வுமுறை இருக்கும் (தொகுப்பாளர்களால்). ஒரு நூல் எழுதிய ஆசிரியர்கள் அல்லது 50 நூல்கள் எழுதிய ஆசிரியர்கள் அனைவரின் பெயர்களும் இருக்காது. அவை நல்ல தாக்கம் ஏற்படுத்தியதாக, அறிவாளிகளால் கருதப்பட்டால் மட்டுமே (அவர்கள் கணிப்பில்), அடையாளம் அறியப்பட வேண்டியவர்களாக இருப்பவர்களைத் தேர்ந்தெடுப்பர். ஆனால் விக்கியில் அப்படியான இறுக்கம் கிடையாது. வணிக நிறுவனங்கள் முதல், ஒரே ஒரு படத்தில் நடித்த நடிகர் முதல், சிறுசிறு வேதிப்பொருள் முதல் மிகப்பலவற்றைப் பற்றியும் கட்டுரைப் பொருள்கள் இருக்கலாம். *என்றாலும்*, ஆங்கிலத்திலே சொல்லப்படும் "notability" ( குறிப்பிடத்தக்க தன்மை ), "significant" ("முக்கியமான", குறிக்கத்தக்க) முதலான பண்புகளும் வேண்டும். நாம் எண்ணிக்கையை மட்டும் கணக்கில் கொண்டு இயங்கினால், , அதுவும் ஒரு சில தலைப்புகளில் மட்டும் ஒரே மாதிரியான கட்டுரைகள் (சிறு தரவு வேறுபாடுகளுடன்) எழுதினால், அது விக்கிப்பீடியாவின் தரத்தைக் குறைக்கும் வாய்ப்பு உள்ளது. சில தனிமாந்தர் பற்றிய வாழ்க்கைக் குறிப்புகள் (அவர்கள் எழுத்தாளராக இருந்தாலும் நடிகராக இருந்தாலும், விளையாட்டு வீரராக இருந்தாலும்) கட்டாயம் வேண்டும் என்றால் அவற்றை அட்டவணையில் இட்டு ஓரிரு கட்டுரையாக இடலாம் ("Wikipedia is not directory" :w:en:WP:NOT என்பதையுன் கருத்தில் கொள்வது நன்று). தமிழ் விக்கிப்பீடியாவில், *தரமான* கட்டுரைகள் (ஒரு பக்கமோ 2, 3 பக்கமோ கொண்டவை, நல்ல அறிவைத் தூண்டும் படங்களுடனும், விளக்கங்களுடனும்) ஒரு 20,000-30,000 கட்டுரைகள் நாம் கூட்டாக உருவாக்க முடிந்தால் அதனை ஒரு பயன்மிகு வெற்றியாக நான் கருதுவேன். த.வி-யில் நாம் கட்டுரைகளைத் தரப்படுத்தவும் (தரம் குறிக்க) வேண்டும். எல்லாவற்றுக்கும் மேலாக, வளர்முகமாகவும், தக்க உரையாடல் பண்போடும், நல்லுணர்வோடும் நட்புணர்வோடும் கருத்தாடி இயங்குவது மிகவும் தேவை. கருத்து வேறுபாடுகள் இருப்பினும் (கருத்து வேறுபாடுகள் இருப்பது இயல்பு, சொல்லப்போனால் அவை அடிப்படைத் தேவையும்(!!!) ஆகும்), அவற்றை முறையாக பண்புடன் எடுத்துச் செல்ல வேண்டும் என்னும் கருத்தை முன்வைக்கின்றேன்--செல்வா 15:53, 26 சனவரி 2012 (UTC)
::+1 நல்ல நினைவூட்டல். --மாகிர் 16:05, 26 சனவரி 2012 (UTC)
:::நன்றி மாகிர் :) --செல்வா 16:10, 26 சனவரி 2012 (UTC)
:தற்போது தமிழ் விக்கியில் நிலவும் சூழலில் விக்கியாக்கத்தை இரண்டாகப் பிரித்து செந்தரப் பதிப்பு என்று ஒன்றும் ஜனரஞ்சகப் பதிப்பு என்றும் fork out செய்யலாம்.--மணியன் 17:37, 26 சனவரி 2012 (UTC)
# வார்ப்புரு:Non-free use rationale logo

|The logo is of a size and resolution sufficient to maintain the quality intended by the company or organization, without being unnecessarily high resolution.
}}
|Purpose=<noinclude>*Choose "Use=" Infobox / Org / Brand / Product / Public facility / Other *'''</noinclude>
|Replaceability=
|other_information=
|}}
|Use of the logo in the article complies with Wikipedia , , and fair use under United States copyright law as described above.
}}
}}<noinclude>  
</noinclude>
# யங்கா குபாலா

**யங்கா குபாலா ** (Yanka Kupala, **Janka Kupała**, ; – சூன் 28, 1942) — இயற்பெயர்: **இவான் டாமினிகாவிச் லுட்செவிச் ** (Ivan Daminikavich Lutsevich, ), ஓர் பெலருசிய கவிஞரும் எழுத்தாளரும் ஆவார். இருபதாம் நூற்றாண்டின் மிகச்சிறந்த பெலருசிய எழுத்தாளர்களில் ஒருவராகக் கருதப்படுகிறார். பெலருசிய இலக்கிய மறுமலர்ச்சிக்கு வித்திட்டவராகவும் அறியப்படுகிறார். உக்ரைன் தேசிய அறிவியல் அகாதெமி (1929), பெலருசியன் அறிவியல் அகாதெமி (1928) விருதுகளைப் பெற்றுள்ளார். 1941ஆம் ஆண்டு அவரது கவிதைத் தொகுப்பு Ад сэрца (இதயத்திலிருந்து) என்ற ஆக்கத்திற்காக *லெனின் பதக்கம்* (Order of Lenin) வழங்கப்பட்டது.
# யங்கா குபாலா

## வெளியிணைப்புகள்

- யங்கா குபாலாவின் கவிதைகள் மொழிபெயர்ப்பு வேரா ரிச்
# யாக்குப் கோலாசு

**யாக்குப் கோலாசு ** (Yakub Kolas, அல்லது **Jakub Kołas**) (, – ஆகத்து 13, 1956), இயற்பெயர் மித்ஸ்கேவிச் கான்ஸ்டன்த்சின் மிக்கைலவிச் (*Міцке́віч Канстанці́н Міха́йлавіч*) ஒரு பெலருசிய எழுத்தாளர் மற்றும் கவிஞர். 1926இல் பெலருசின் மக்கள் கவிஞர் என்றும் பெலருசிய அறிவியல் அகாதெமியின் உறுப்பினராக 1928 முதலும் துணைத்தலைவராக 1929இலும் இருந்துள்ளார். தமது கவிதைகளில் யாகுப் கோலாசு பெலருசிய விவசாயிகளின் மீது தமக்கிருந்த அன்பை வெளிப்படுத்தியிருந்தார். அவரது புனைப்பெயரிலுள்ள *கோலாசு* என்பது பெலருசிய மொழியில் *தானியக் கதிர்* எனப் பொருள்படும்.  
அவரது கவிதைத் தொகுப்புகள் *சிறைப்பட்ட பாடல்கள்* (1908), *துக்கத்தின் பாடல்கள்* (, 1910), *ஓர் புதிய உலகம்* (, 1923), சைமன், இசைக்கலைஞர் (, 1925) ஆகியன ஆகும். அவரது கவிதை *மீனவர் குடிசை* (, 1947) சோவியத் ஒன்றியத்துடன் பெலருசு இணைந்தவுடன் எழுந்த சண்டைகள் குறித்தானது. கோலாசிற்கு 1946இலும் 1949இலும் சோவியத் நாட்டு விருது வழங்கப்பட்டுள்ளது.
# கரிபா அணை

**கரிபா அணையானது** சாம்பியா, சிம்பாப்வே நாடுகளின் இடையில் உள்ள சாம்பசி ஆற்றில் அமைந்துள்ள நீர்மின் அணையாகும். இது உலகில் உள்ள மிகப்பெரிய அணைகளுள் ஒன்றாகும். இதன் உயரம் மற்றும் நீளம் 579மீட்டர் (1900அடி) .கரிபா அணை 1955லிருந்து 1959-க்குள் கட்டிமுடிக்கப்பட்ட கான்கிரீட் கட்டடக்கலை அணையாகும்.
# பாவலர் மணிவேலனார்

**பெ. இரத்தினவேலு** என்ற இயற்பெயெர் கொண்ட "**பாவலர்" மணிவேலன்** (15 மார்ச் 1932-28 ஏப்ரல் 2016) ஒரு தமிழ்நாட்டுத் தமிழறிஞர், எழுத்தாளர், இலக்கியத் திறனாய்வாளர் மற்றும் கவிஞர் ஆவார். தமிழகத்தின் அரூரில் தமிழியக்கம் தொடங்கி நடத்தியவர். பாவேந்தர் பாரதிதாசன் விருது உள்ளிட்ட பல்வேறு இலக்கிய விருதுகளைப் பெற்றவர்.
# பாவலர் மணிவேலனார்

## தொடக்க வாழ்க்கை

தற்போதைய தருமபுரி மாவட்டம் கடத்தூருக்கு அருகிலுள்ள அஸ்தகிரி (குதிரைமலை) என்னும் சிற்றூரைச் சேர்ந்த முத்துவேடியம்மாள்-பெரியண்ணன் இணையருக்கு 15 மார்ச் 1932 அன்று பிறந்தார் மணிவேலனார். இவர் பெற்றோர் இவருக்கு இட்ட பெயர் இரத்தினவேலு.
# பாவலர் மணிவேலனார்

## கல்வியும் ஆசிரியப்பணியும்

மூன்றாம் வகுப்பு வரை அஸ்தகிரியிலும், ஐந்தாம் வகுப்பு வரை கடத்தூரிலும், பின் அரூரிலும் பயின்று பள்ளிக்கல்வியை நிறைவு செய்தார். இதன்பின் மேட்டூரிலுள்ள இடைநிலை ஆசிரியப்பயிற்சிப் பள்ளியில் பயின்றார்.  
1953-இல் தருமபுரி செட்ரப்பட்டி இடைநிலைப்பள்ளியில் ஆசிரியரானார். அக்காலத்தில் ஒன்பதாம் வகுப்பு மாணவராக அவரிடம் பயின்ற எழுத்தாளர் தகடூர்த் தமிழ்க்கதிர் ஒரு வெண்பா இயற்றி மணிவேலனாரிடம் திருத்தம் பெற்றார். தமிழ்க்கதிருக்கு விருத்தம், சிந்து போன்ற யாப்பு வகைகளைப் பயிற்றுவித்தார் மணிவேலனார்.  
மேலும் பயின்று இளங்கலை பொருளியல் பட்டம் பெற்றார். 1977ல் முதுகலை தமிழ் பட்டம் பெற்று முதுகலைத் தமிழாசிரியராக உயர்ந்தார்.  
1990ல் ஆசிரியப்பணியிலிருந்து ஓய்வு பெற்றார்.
# பாவலர் மணிவேலனார்

## தமிழ்ப்பணி

சிறுவயதிலேயே கவி பாடும் ஆற்றல் பெற்றிருந்த மணிவேலனார், தன் பன்னிரண்டாம் அகவையில் கும்மிப்பாட்டு என்ற கவிதையைப் புனைந்தார். 1950ல் பள்ளிப்பருவத்தில் நகைச்சுவை நடிகர் என். எஸ். கிருஷ்ணன் தலைமையில் பள்ளியில் நகைச்சுவை நாடகம் ஒன்றையும், 1956ல் புலவர் குழந்தை தலைமையில் ‘கண்ணாடி வளையல்’ என்னும் தலைப்பில் ஈழச்சிக்கல் குறித்த நாடகத்தையும், ‘பரம்பரைப்பரிசு’ என்னும் சீர்திருத்த நாடகத்தையும் நடத்தியுள்ளார்.
# பாவலர் மணிவேலனார்

## தமிழ்ப்பணி

### எழுத்துச் சீர்திருத்தம்

1978 ஆம் ஆண்டு பெரியார் நூற்றாண்டு விழாவினையொட்டிப் பெரியார் வலியுறுத்திய எழுத்துச் சீரமைப்பு முறையை நடைமுறைப்படுத்த அன்றைய தமிழ்நாட்டு முதலமைச்சர் ம. கோ. இராமச்சந்திரன் தலைமையிலான அரசு ஆணை வெளியிட்டபோது *லை*, *னை* எழுத்துகளில் செய்த மாற்றம் போல *ஐ*, *ஔ* என்ற உயிர் எழுத்துகளை *அய்*, *அவ்* என மாற்றி எழுத ஆணையிட்டது. இச்சமயம் மணிவேலனார், *ஐ*, *ஔ* எழுத்துகளை மாற்றுவதால் ஏற்படும் சிக்கல்களையும் இலக்கணத்தில் ஏற்படும் மாற்றம் குறித்தும் 'சிறு திருத்தம்' என்ற தலைப்பில் ஒரு வேண்டுகோளை அரசுக்கு அனுப்பி வைத்தார். இதன் அடிப்படையில் ஆய்வு செய்த அறிஞர் குழு, *ஐ*, *ஔ* எழுத்துகளில் மாற்றம் தேவையில்லை எனப் பரிந்துரைத்தது.
# பாவலர் மணிவேலனார்

## தமிழ்ப்பணி

### தமிழில் ஆய்வேடுகள்

மதுரை காமராசர் பல்கலைக்கழகம் நிறுவப்பட்டவுடன், தமிழ்நாட்டில் மூன்று பல்கலைக்கழகங்கள் அமைந்துள்ளமையைச் சுட்டிக்காட்டி தமிழ் ஆய்வேடுகளை தமிழிலே எழுத ஆணையிடுமாறு அரூர் தமிழ் வளர்ச்சி மன்றத்தின் சார்பாக தமிழ்நாட்டு அரசிற்கும் பல்கலைக்கழகங்களுக்கும் வேண்டுகோள் அனுப்பினார். அவ்வேண்டுகோள் ஏற்றுக்கொள்ளப்பட்டு அரசு நடைமுறைப்படுத்தியது.
# பாவலர் மணிவேலனார்

## தமிழ்ப்பணி

### பிற செயல்பாடுகள்

1995ல் அரூரில் 'தமிழியக்கம்' என்ற பெயரில் ஒரு இயக்கம் தொடங்கினார். இது வணிக நிறுவனங்களின் பெயர்களைத் தமிழில் வைத்தல், பெயர்ப்பலகைகளில் தமிழில் பெயர் வைத்தல், குழந்தைகளுக்குத் தமிழ்ப் பெயரிடுதல் போன்ற பணிகளைச் செய்தது. 1997ல் அரூரில் இலவசத் தமிழ் இலக்கியப் பயிற்சி வகுப்பு தொடங்கி யாப்பிலக்கணம், மொழியிலக்கணம், மேடைப்பேச்சு போன்றவற்றில் பொது மக்களுக்குப் பயிற்சியளித்தார்.  
1997ல் அரூரில் உள்ள மஞ்சவாடி கணவாயில் (சங்ககாலத்தில் ”நன்றா” என வழங்கப்பட்டது) கலைஞர் முத்தமிழ் மன்றம் சார்பில் ‘மலைச்சாரல்’ என்ற கவியரங்கத்தை நடத்தினார்.
# பாவலர் மணிவேலனார்

## தமிழ்ப்பணி

### படைப்புகள்

| 1963 | மழலை இன்பம் | கவிதைத் தொகுப்பு |  |
| --- | --- | --- | --- |
| 1965 | மழலை இலக்கியம் | கவிதைத் தொகுப்பு |  |
| 1977 | காதைத் திருப்பு கதை சொல்கிறேன் | கவிதைத் தொகுப்பு |  |
| 1978 | இயற்கை அழைக்கிறது வா | கவிதைத் தொகுப்பு |  |
| 1995(?) | சுவை நோக்கில் சுரதா | திறனாய்வு |  |
| 1999(?) | நாக நாட்டு இளவரசி பீலிவளை | வரலாற்றுக் காப்பியம் |  |
| ? | அவல நோக்கில் சிலம்பு | திறனாய்வு |  |
| ? | கலித்தொகையில் உவமைகள் | திறனாய்வு |  |
| ? | பாவேந்தர் நோக்கில் குடும்பம் | திறனாய்வு |  |
| ? | பாவேந்தர் விழையும் பெண்ணுரிமை | திறனாய்வு |  |
| ? | வஞ்சினம் | வரலாற்றுக் காப்பியம் |  |
| ? | +
!ஆண்டு
!பட்டம்
!முகமை |  |  |
| 1964 | கவிஞர் | எழில் இதழ் |  |
| பாவலர் | பாவாணர் பெங்களுர் மன்றம் |  |  |
| 1987 | அறுசீர் அரசர் | திருச்சி முத்தமிழ் மன்றம் |  |
| 1988 | வண்டமிழ்கொண்டல் | 'உவமைக்கவிஞர்' சுரதா |  |
| பாவலரேறு | தென்னார்க்காடு கவிஞர் பேரவை |  |  |
| 1990 | கவிமாமணி | கிருஷ்ணகிரி உலகத் தமிழ்க்கவிஞர் மாநாடு |  |
| 1991 | இலக்கியத்தென்றல் | அரூர் தமிழ்ச்சங்கம் |  |
| 1997 | ஆராய்ச்சி பேரறிஞர் | கடத்தூர் முத்தமிழ் மன்றம் |  |
| செந்தமிழ்ச் செம்மல் | சென்னை தலைநகர் தமிழ்ச்சங்கம் |  |  |
| 1998 | காப்பிய வேந்தர் | மொரப்பூர் பைந்தமிழ்மன்றம் |  |
| ? | வரலாற்றுப் பாவரசர் | தருமபுரி தகடூரான் அறக்கட்டளை |  |
| ? | பாவேந்தர் பைந்தமிழ்ச் செல்வர் | புதுச்சேரி அரசு மற்றும் பாவேந்தர் பாசறை | } |
# பாவலர் மணிவேலனார்

## தமிழ்ப்பணி

### விருதுகள்

| 1992 | சிறந்த எழுத்தாளர் | தேன்தமிழ்ப் பதிப்பகம், சேலம் |  |  |
| --- | --- | --- | --- | --- |
| 1994 | இலக்கிய விருது | கே.ஆர்.ஜீ.நாகப்பன் இராசம்மாள் அறக்கட்டளை |  |  |
| 1995 | சிறந்த திறனாய்வு நூல் | தமிழ் வளர்ச்சித் துறை (தமிழ்நாட்டு அரசு) | *சுவை நோக்கில் சுரதா* நூலுக்காக |  |
| 1996 | கவியரசர் கண்ணதாசன் விருது | தஞ்சை இளவரசர் பாபாஜி ராஜா போன்ஸ்லே |  |  |
| 1997 | சிறந்த கவிதை நூல் | தமிழ் வளர்ச்சித் துறை, (தமிழ்நாட்டு அரசு) | *நாக நாட்டு இளவரசி பீலிவளை* காப்பியத்துக்காக
(பரிசுத்தொகை: ₹. 10,000) |  |
| 2000 | பாவேந்தர் பாரதிதாசன் விருது | தமிழ் வளர்ச்சித் துறை, (தமிழ்நாட்டு அரசு) | (பணமுடிப்பு: ₹. 1,00,000) | } |